تورکیه، آمریکانین آلبوکرکی شهرینده ۴ مسلمانین شوبهه‌لی شکیلده اؤلدورولمه‌سیندن قایغیلی اولدوغونو بیلدیررک، آمریکا مقاملاریندان حادثه‌یه ان قیسا زاماندا آیدین‌لیق گتیرمه‌سینین گؤزلنیلدیگینی بیلدیردی.
خاریجی ایشلر باخانلیغیندان وئریله‌ن یازیلی آچیقلامادا،
"آمریکانین آلبوکرکی شهرینده، اوچو سون بیر هفته‌ده اولماق اوزره نوامبر آییندان بری ۴ مسلمان شخصین شوبهه‌لی شکیلده آرخا آرخایا اؤلدورولمه‌سیندن درین قایغی دویوروق. پلیس طرفیندن بیر بیری ایله باغلانتیلی اولابیله‌جگی ایفاده ائدیلن  و نفرت سوچو اولماسی احتیمالی اولان بو سری جنایتلرین فاعللرینین تئرلیکله تاپیلاراق عدالت قارشیسینا چیخاردیلمالارینی ایسته‌ییر، آمریکا مقاملاریندان حادثه‌نین بوتون یؤنلری ایله ان قیسا زاماندا آیدینلادیلماسی اوچون هر جور آراشدیرما و سوروشدورمانی دقتله ائتمه‌سینی گؤزله‌ییریک" دئییلدی.
آچیقلامادا حیاتینی ایتیره‌نلره الله‌دان رحمت، عائله‌لرینه و یاخینلارینا باش‌ساغلیغی آرزو ائدیلدی.
